OpenLLM-France/wikimedia huggingface dataset:
# Club Escacs Barberà

El Club Escacs Barberà és una entitat esportiva de Barberà del Vallès. Fundat l'any 1952 i des del final dels anys setanta organitza anualment l'Open Internacional d'Escacs de Barberà. El 2002 celebrà un Torneig Internacional d'Escacs per celebrar el seu 50è aniversari. Alguns dels seus jugadors assoliren el títol de Gran Mestre.
El 2015, el seu president Víctor Pont, rebé la insígnia d'or de la Federació Catalana d'Escacs.
Debutà a la divisió d'honor catalana l'any 2007. El 2008 competí a la màxima categoria del Campionat d'Espanya. Posteriorment baixà de categoria i l'any 2010 ascendí de nou a la divisió d'honor catalana, amb el fitxatge de Lázaro Bruzón, campió absolut de Cuba aquell mateix any. El 2010 fou campió de Catalunya de partides ràpides. i el 2011 fou campió de la Copa Catalana. El setembre de 2011 organitzà (conjuntament amb la Societat Coral Colon de Sabadell) el Campionat d'Espanya de primera divisió on el Foment Martinenc fou el campió i el Barberà ocupà les places de descens. El 2013 foren subcampions del Campionat d'Espanya de primera divisió i de nou aconseguiren l'ascens a la màxima categoria amb l'equip format per Jonathan Alonso, Marc Narciso, Thomas Willemze i Julian Geske. El 2019 el club fou subcampió de Divisió d'Honor de la LLiga Catalana d'Escacs, i posteriorment fou quart al Campionat d'Espanya per Equips de primera divisió disputat a Linares, amb un equip en què hi jugaven els GM Daniel Alsina i Axel Delorme.

## Referències

* ↑ «Open d'escacs de Barbera 2012». chessdom.com. [Consulta: 6 febrer 2016].
* ↑ «El Club d'Escacs Barberà participa en la Festa Catalana dels Escacs». bdv.cat. [Consulta: 6 febrer 2016].
* ↑ «Club d'Escacs Barberà». enciclopedia.cat. [Consulta: 6 febrer 2016].
* ↑ «XXII Campionat de Catalunya de partides Ràpides per Equips». chess-results.com. [Consulta: 19 octubre 2015].
* ↑ «Copa Catalana 2011 Final A - Grup Divisio d'Honor». chess-results.com. [Consulta: 5 febrer 2016].
* ↑ «Campionat d'Espanya d'Escacs a Barberà». [Consulta: 6 febrer 2016].
* ↑ «L'Ajuntament rep al Club d'Escacs Barberà». barberadelvalles.es. [Consulta: 6 febrer 2016].
* ↑ «El Barberà subcampió de Divisió d'Honor de la LLiga Catalana d'Escacs 2019». Escacs Barberà, 07-04-2019 [Consulta: 5 desembre 2019].
* ↑ «CE Primera Division 2019». info64.org [Consulta: 5 desembre 2019].
* ↑ «Club Escacs Barberà quart al Campionat d'Espanya de 1a Divisió 2019». Club Escacs Barberà, 11-09-2019 [Consulta: 6 gener 2020]. Arxivat 14 August 2020$^{[Datemismatch]}$ a Wayback Machine. «Còpia arxivada». Arxivat de l'original el 2020-08-14. [Consulta: 6 gener 2020].

## Enllaços externs

* Club Escacs Barberà - Lloc web oficial
# Robert Radosz

Robert Radosz (Sławno, Pomerània Occidental, 8 de juliol de 1975) és un ciclista polonès, professional des del 2000 al 2014.

## Palmarès

* 2000
** 1r al Bałtyk-Karkonosze Tour
* 2003
** Vencedor d'una etapa del Baltyk-Karkonosze Tour
* 2004
** 1r al Memorial Henryk Łasak
** Vencedor d'una etapa del Baltyk-Karkonosze Tour
** Vencedor d'una etapa de la Cursa de la Solidaritat Olímpica
* 2005
** Vencedor d'una etapa de la Dookoła Mazowsza
** Vencedor d'una etapa de la Małopolski Wyścig Górski
** Vencedor d'una etapa de la Volta a Eslovàquia
** Vencedor d'una etapa de la Volta a Bulgària
* 2006
** 1r a la Cursa de Solidarność i els Atletes Olímpics i vencedor d'una etapa
** Vencedor d'una etapa de la Małopolski Wyścig Górski
** Vencedor d'una etapa de la Volta a Bulgària
* 2007
** 1r al Tour de Hainan i vencedor de 2 etapes
** Vencedor d'una etapa de la Szlakiem Grodów Piastowskich
* 2011
** 1r al Bałtyk-Karkonosze Tour i vencedor d'una etapa
** 1r a la Dookoła Mazowsza i vencedor d'una etapa
** Vencedor d'una etapa de la Małopolski Wyścig Górski
* 2012
** Vencedor d'una etapa del Baltyk-Karkonosze Tour

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Bradford (Illinois)

Bradford és una població dels Estats Units a l'estat d'Illinois. Segons el cens del 2000 tenia 787 habitants.

## Demografia

Segons el cens del 2000, Bradford tenia 787 habitants, 318 habitatges, i 225 famílies. La densitat de població era de 759,7 habitants/km².
Dels 318 habitatges en un 32,4% hi vivien nens de menys de 18 anys, en un 57,5% hi vivien parelles casades, en un 9,7% dones solteres, i en un 29,2% no eren unitats familiars. En el 27,7% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,2% tenia menys de 18 anys, un 6,7% entre 18 i 24, un 24,9% entre 25 i 44, un 23,6% de 45 a 60 i un 17,5% 65 anys o més.
L'edat mediana era de 38 anys. Per cada 100 dones de 18 o més anys hi havia 81,9 homes.
La renda mediana per habitatge era de 33.750 $ i la renda mediana per família de 41.000 $. Els homes tenien una renda mediana de 35.333 $ mentre que les dones 21.324 $. La renda per capita de la població era de 16.279 $. Aproximadament el 6,2% de les famílies i el 9,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bradford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Bradford». American Fact Finder. Oficina del Cens dels Estats Units, 12-01-2010.
# Vals de Velai

Vals-près-le-Puy és un municipi francès del departament de l'Alt Loira, a la regió d'Alvèrnia-Roine-Alps.
# The First Team

S'anomena The First Team (en català El primer equip) a l'equip que van formar els jugadors que van disputar per primera vegada un partit de basquetbol, l'any 1891, dirigits per James Naismith, l'inventor d'aquest esport. Comprèn 18 jugadors que estaven estudiant a Springfield, Massachusetts, l'assignatura d'educació física. L'equip va ser inclòs al Basketball Hall of Fame l'any 1959 (l'any de la seva inauguració) per premiar el seu esforç per popularitzar l'esport i per ser els seus primers practicants.

## Membres de l'equip

Els següents jugadors són reconeguts pel Basketball Hall of Fame com a membres del The First Team:
* Lyman Archibald
* Franklin Barnes
* Wilbert Carey
* William Chase
* William Davis
* George Day
* Benjamin French
* Henry Gelan
* Ernest Hildner
* Genzabaro Ishikawa
* Raymond Kaighn
* Eugene Libby
* Finlay MacDonald
* Frank Mahan
* Thomas Patton
* Edwin Ruggles
* John Thompson
* George Weller

## Enllaços externs

* Perfil al Basketball Hall of Fame (anglès) (arxivat)
# Barcino (microcotxe)

El Barcino fou un microcotxe fabricat el 1960 als Talleres Barcino de Barcelona. Situats al número 8 del carrer Comerç, a tocar del Mercat del Born, en aquests tallers s'hi construïen carretons de mà per als moviments de fruites i verdures del mercat. Cap al final de la dècada de 1950, l'empresa va construir també uns pocs tricicles basats en material existent d'altres marques, dels quals se n'arribaren a matricular quatre. El 1960 fabricà un petit microcotxe, amb capacitat amb prou feines per a un adult, equipat amb motor Hispano Villiers.

## Referències

* ↑ Astudillo, Josep. «Barcino (Talleres Barcino) (1960)» (en castellà). autopasion18.com. [Consulta: 10 setembre 2016].
* ↑ L'enginy de postguerra: microcotxes de Barcelona. Barcelona: MUHBA, 2012, p. 13.
Viccionari
# Bakersfield (Vermont)

* Per a altres significats, vegeu «Bakersfield (desambiguació)».
Bakersfield és una població dels Estats Units a l'estat de Vermont. Segons el cens del 2000 tenia 1.215 habitants.

## Demografia

Segons el cens del 2000, Bakersfield tenia 1.215 habitants, 439 habitatges, i 326 famílies. La densitat de població era de 10,5 habitants per km².
Dels 439 habitatges en un 40,8% hi vivien nens de menys de 18 anys, en un 60,8% hi vivien parelles casades, en un 9,3% dones solteres, i en un 25,7% no eren unitats familiars. En el 18,5% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,7% tenia menys de 18 anys, un 7,2% entre 18 i 24, un 28,9% entre 25 i 44, un 24,5% de 45 a 60 i un 8,7% 65 anys o més.
L'edat mediana era de 35 anys. Per cada 100 dones de 18 o més anys hi havia 97,2 homes.
La renda mediana per habitatge era de 40.417 $ i la renda mediana per família de 41.688 $. Els homes tenien una renda mediana de 31.563 $ mentre que les dones 22.734 $. La renda per capita de la població era de 15.678 $. Entorn del 6,1% de les famílies i el 9,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bakersfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Bakersfield». American Fact Finder. Oficina del Cens dels Estats Units, 12-01-2010.
# Barri dels Periodistes

El Barri dels Periodistes és un conjunt de cases construïdes a partir de l'any 1918 per la Cooperativa de Periodistas para la Construcción de Casas Baratas que van ocupar una part del barri de Can Baró (Barcelona), amb unes seixanta cases. Dissenyades a gust del soci-propietari, van conservar una part de vegetació i van crear jardins que rodejaven la casa d'acord amb dels conceptes higiènics de l'època.
El procés d'urbanització va ser un repte donat que el terreny presentava un gran desnivell i era molt pedregat. La tasca va anar a càrrec de l'ajuntament que establí nous carrers els quals foren nomenats amb noms de periodistes. Alguns d'aquests carrers encara són presents, com el de Vallseca, el de Pablo Sáez de Barés i el de Miquel dels Sants Oliver, i d'altres, van ser substituïts, com el de Ramiro de Maeztu el 2022 per Ana María Matute Ausejo, per tal de feminitzar el nomenclàtor.

## Referències

* ↑ Rutes històriques pel Districte d'Horta-Guinardó
* ↑ «Barcelona cambia el nombre de la calle Ramiro de Maeztu por el de Ana María Matute» (en castellà). huffingtonpost.es, 22-01-2022. [Consulta: 4 juny 2024].
* ↑ Segura i Capellades, Carme; Farré i Olivé, Eduard; Camps i Sala, Esteve. Les Places de Gràcia. Impressions de Josep Buch. Taller d'Història de Gràcia, 2003, p. 88. DL B 48984-2001.
# Bandera de Manitoba

La bandera de Manitoba fou aprovada per la Llei sobre la bandera provincial d'11 de maig de 1965 i oficialment adoptada el 12 de maig de 1966 la qual estipula que la bandera oficial és el pavelló vermell britànic que suporta l'escut provincial. La proporció de la bandera és 1:2.
L'escut provincial es compon d'una creu de sant Jordi, patró d'Anglaterra, al terç superior i un bisó americà de les planes sobre fons verd i dalt d'una roca, a la part inferior. El disseny es basa en el Gran Segell de Manitoba de 1870 i està extret de l'escut d'armes concedit pel rei Eduard VII el 10 de maig de 1905.
El 2001, una enquesta duta a terme per l'Associació Vexil·lògica Nord-Americana (NAVA, en les seves sigles en anglès) va col·locar la bandera provincial de Manitoba en el lloc 44è en la qualitat del disseny de les 72 banderes dels territoris i provincies del Canadà i dels estats nord-americans classificats.

## Altres banderes

* Bandera dels francòfons de Manitoba.

## Referències

* ↑ «Manitoba (MB) - Facts, Flags and Symbols» (en anglès). Government of Canada. [Consulta: 27 abril 2020].
* ↑ «C.C.S.M. c. F130 The Provincial Flag Act.» (en anglès). Manitoba Laws. Arxivat de l'original el 29 de maig 2012. [Consulta: 27 abril 2020].
* ↑ «Travel Manitoba: Official Emblems» (en anglès). Internet Archive Wayback Machine. Arxivat de l'original el 10 de desembre 2005. [Consulta: 27 abril 2020].
* ↑ «OFFICIAL EMBLEMS OF MANITOBA» (en anglès). Government of Canada. [Consulta: 10 desembre 2021].
* ↑ «Provincial Flags Survey» (en anglès). Nava News, 34, 2 Issue #170, abril-juny 2001 [Consulta: 27 abril 2020].

## Vegeu també

* Símbols de Manitoba
* Llista de les banderes del Canadà
# Barraca del camí del Corral del Fortuny IX

La Barraca del camí del Corral del Fortuny IX és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca força gran, de planta rectangular, amb la coberta de pedruscall i orientada a l'est. La cornisa és horitzontal amb la darrera filada col·locada al rastell.
La seva cambra és també rectangular i mesura 3'88m de fondària i 2'19m d'amplada. Està coberta amb una falsa cúpula tapada amb lloses, a una alçada màxima de 2'40m.
Si bé la barraca està ben conservada, és absolutament inhabitable, doncs l'interior és molt humit i el sòl fangós.

## Referències

* 1 2 3 «Barraca del camí del Corral del Fortuny IX». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Barraca del camí del Corral del Fortuny V

La Barraca del camí del Corral del Fortuny V és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular, coberta de pedruscall i orientada al sud. Està associada per la seva esquerra a un claper de pedra sobrera que conté un armari a la seva part posterior. A la seva façana frontal hi ha el mur, fins a una alçada de 1'30m aproximadament, el qual és obrat amb la pedra col·locada de pla, a partir d'aquesta alçada i fins a arribar a la cornisa, la pedra és col·locada dreta. El portal està igualment capçat amb pedres que s'aguanten totalment per compressió a tall de llinda. L'interior de la barraca és rectangular i mesura 2'14m de fondària i 4'12m d'amplada, està coberta amb falsa cúpula que tanca amb lloses col·locades en angle (navicular). Com a elements funcionals, a l'interior, hi ha una menjadora i una petita fornícula. A la façana frontal, per la part exterior hi ha una altra menjadora molt tapada per la vegetació.

## Referències

* ↑ «Barraca del camí del Corral del Fortuny V». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Babka

Babka - Бабка (rus) - és un poble (un khútor) de l'óblast de Bélgorod, a Rússia. El 2010 tenia 87 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Babirussa de Buru

La babirussa de Buru (Babyrousa babyrussa) és un súid, animal semblant a un porc, originari de Buru i les illes Sula (Indonèsia). Tradicionalment, aquesta espècie relativament petita ha inclòs les altres babirusses com a subespècies, però més recentment se les ha començat a considerar espècies distintes basant-se en diferències en la seva morfologia. La babirussa de Buru té un pelatge relativament llarg i espès, una característica que no es dona en les altres babirusses vivents.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Batalla de Montjuïc

Batalla de Montjuïc té aquests significats:
* Batalla de Montjuïc (1641), durant la Guerra dels Segadors
* Batalla de Montjuïc (1705), durant la Guerra de Successió Espanyola
# Belmore

Belmore és una població dels Estats Units a l'estat d'Ohio. Segons el cens del 2000 tenia 171 habitants.

## Demografia

Segons el cens del 2000, Belmore tenia 171 habitants, 50 habitatges, i 42 famílies. La densitat de població era de 153,5 habitants per km².
Dels 50 habitatges en un 48% hi vivien nens de menys de 18 anys, en un 64% hi vivien parelles casades, en un 6% dones solteres, i en un 16% no eren unitats familiars. En el 10% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,42 i el nombre mitjà de persones que vivien en cada família era de 3,62.
Per edats la població es repartia de la següent manera: un 0% tenia menys de 18 anys, un 6,4% entre 18 i 24, un 28,7% entre 25 i 44, un 22,8% de 45 a 60 i un 4,7% 65 anys o més.
L'edat mediana era de 29 anys. Per cada 100 dones de 18 o més anys hi havia 105,8 homes.
La renda mediana per habitatge era de 42.500 $ i la renda mediana per família de 37.143 $. Els homes tenien una renda mediana de 35.375 $ mentre que les dones 30.625 $. La renda per capita de la població era de 12.887 $. Aproximadament el 28% de les famílies i el 34,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Belmore». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Audubon (Iowa)

Audubon és una població dels Estats Units a l'estat d'Iowa. Segons el cens del 2000 tenia 2.382 habitants.

## Demografia

Segons el cens del 2000, Audubon tenia 2.382 habitants, 1.035 habitatges, i 646 famílies. La densitat de població era de 522,6 habitants per km².
Dels 1.035 habitatges en un 24,9% hi vivien nens de menys de 18 anys, en un 54% hi vivien parelles casades, en un 6,9% dones solteres, i en un 37,5% no eren unitats familiars. En el 36% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,8% tenia menys de 18 anys, un 4,9% entre 18 i 24, un 20,8% entre 25 i 44, un 20,2% de 45 a 60 i un 31,3% 65 anys o més.
L'edat mediana era de 46 anys. Per cada 100 dones de 18 o més anys hi havia 76,9 homes.
La renda mediana per habitatge era de 33.068 $ i la renda mediana per família de 40.455 $. Els homes tenien una renda mediana de 31.071 $ mentre que les dones 19.183 $. La renda per capita de la població era de 20.128 $. Entorn del 5,9% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Audubon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Audubon». American Fact Finder. Oficina del Cens dels Estats Units, 12-01-2010.
# Bentiu

Bentiu, també Bantiu, és una ciutat a Sudan del Sud. El 2006 se li calculaven 7.700 habitants.

## Localització

Bentiu està situada al comtat o districte de Rubkona, a l'estat Unity (Unitat), a Sudan del Sud, prop de la frontera internacional amb el Sudan. Està a aproximadament 654 km per carretera al nord-oest de Juba, la capital i la principal ciutat del país. >Bentiu es troba a la riba sud del riu Bahr al-Ghazal que el separa de la ciutat de Rubkona, que està a la riba oposada (nord) del riu. Les dues ciutats estan unides pel Pont al-Salaam (Port de la Pau) que creua el riu. Les coordenades de Bentiu són: 9° 15′ 36.00″N, 29° 48′ 0.00″E (Latitud: 9.2600; Longitud: 29.8000).

## Visió de conjunt

La ciutat és el centre administratiu, polític i comercial de l'estat Unity al Sudan del Sud. El governador estatal té residència a la ciutat. Tanmateix la seu del comtat o districte és Rubkona enfront de Bentiu, a l'altre costat del riu.

## Economia

L'estat és el lloc d'alguns dels dipòsits de petroli més grans a Sudan del Sud. El Heglig Oilfield al nord de Bentiu, creua la frontera entre el Sudan i Sudan del Sud. L'oleoducte del Gran Nil comença al jaciment petrolífer anomenat Unity, a l'estat Unity i s'estén cap al nord al Sudan, a la refineria de Port Sudan, a la mar Roja. Moltes activitat relacionades amb el petroli es porten a terme a Bentiu i rodalia. A la ciutat hi ha una sucursal del Kenya Commercial Bank.

## Infraestructura

Després de les destruccions durant la Segona guerra civil sudanesa, les infraestructura dins i al voltant de Bentiu està sent ara reconstruïdes. Els projectes que s'han rehabilitat, s'han construït o s'han restaurat inclouen els següents:
* Aeroport de Bentiu
* Hospital Civil de Bentiu, Donat i construït per la Corporació Nacional de Petroli de la Xina
* Riu Bahr el Ghazal, dragat per permetre el pas lliure de les barcasses
* Nou mercat de Rubkona, font principal de productes frescos per a les dues ciutats

## Educació

Bentiu és també la localització per a la planejada Universitat del Nil Superior Occidental, una promesa dels oficials d'educació de l'estat per accelerar el sistema d'ensenyament superior a l'Estat Unity. Bentiu té tres escoles primàries i dos escoles d'ensenyament secundari. Aquestes escoles estaven ensenyant en àrab abans de 2005 i el 2011 estan ensenyant en anglès.

## Referències

* ↑ «Estimated Population In 2006». Arxivat de l'original el 2016-03-04. [Consulta: 11 novembre 2011].
* ↑ Road Distance Between Juba And Bentiu With Map
* ↑ «Bentiu And Rubkona Sit On Opposite Sides of The Bahr al-Ghazal River». Arxivat de l'original el 2012-06-09. [Consulta: 11 novembre 2011].
* ↑ «There Are Large Petroleum Deposits In Unity State». Arxivat de l'original el 2012-06-09. [Consulta: 11 novembre 2011].
* ↑ The Oil Infrastructure of Sudan And South Sudan
* ↑ Schools In Unity State Change Language of Instruction

## Enllaços externs

* Localització a Google Maps
* Bentiu
* Sudan, Petroli & Drets Humans